Programación didáctica de Lingua galega e literatura de 4º ESO

########## UNIDADE 9: FESTIVAL DE CANS

- 1. Descrición da unidade

A 9 é unha unidade moi cinematográfica. Ábrese cunha dobre páxina sobre o Festival de Cans e péchase cunha crítica da película A praia dos afogados. Como lectura escolleuse un fragmento do guión do filme, amplamente ilustrado co cartel e fotografías da rodaxe. O texto trabállase mediante as actividades propostas para o seu comentario e co apoio da información teórica que achega o apartado de análise textual. A batería de exercicios que proporciona a continuación o «Vocabulario» servirá para enriquecer o léxico que conforma o campo semántico do cine. O estudo da gramática comeza repasando o infinitivo conxugado, e faino a través da práctica. Ante posibles dúbidas, pode consultarse o Apéndice deste terceiro trimestre. Polo que se refire á sintaxe, continúa a análise das oracións subordinadas; neste caso, das adxectivas. A sección «Lingua e sociedade» céntrase en describir e analizar a situación sociolingüística do galego na actualidade, atendendo á presenza do idioma nos principais ámbitos, á súa tendencia de evolución e á competencia de uso por parte dos falantes. A «Literatura» enlaza coa da unidade anterior, para completar o panorama poético de posguerra. Aquí explícanse as características que comparten os autores da chamada Xeración das Festas Minervais e faise un breve percorrido pola obra dalgúns dos poetas máis significativos. Á fin do camiño resérvase un espazo para o teatro das décadas cincuenta, sesenta e setenta do século pasado. Poesía hai tamén no «Obradoiro de expresión», dedicado aos haikus. Tras unha sinxela exposición dos seus trazos máis singulares, ofrécense varios exemplos para logo compoñer creacións propias. Os contidos organízanse de acordo cunha estrutura como esta: - Análise de textos: L e COMENTARIO dun fragmento tomado do guión d' A praia dos afogados. O guión ECTURA cinematográfico. - Lingua: VOCABULARIO : O cine. REPASO : Uso do infinitivo conxugado. ESTUDO : As oracións DE MORFOLOXÍA DA LINGUA subordinadas adxectivas. L : A lingua galega hoxe. INGUA E SOCIEDADE - Literatura: A poesía de posguerra (2). ANTOLOXÍA : Textos representativos da poesía da Xeración das Festas Minervais. COMENTARIO : «Terras outas e solas», tomado d' Os eidos. Libro do Courel, de Uxío Novoneyra. DE TEXTO OBRADOIRO : Haikus. DE EXPRESIÓN

Para rematar, como é habitual, ofrécese unha dobre páxina de autoavaliación da aprendizaxe, en clave competencial: APLICA . En conxunto, preténdese que os alumnos e alumnas adquiran os seguintes O QUE SABES coñecementos: - Que características definen o guión cinematográfico.

- - Como se fai un comentario de texto, seguindo unhas pautas dadas.
- - Que palabras conforman o campo semántico do cine.
- - Que función desempeñan as oracións subordinadas adxectivas, como se analizan e que clases hai.
- - En que estado se encontra a lingua galega hoxe, no referente ao seu uso e á competencia dos falantes.
- - Quen foron os principais poetas da Xeración das Festas Minervais e cales foron as súas obras máis destacadas.
- - Que características definen os haikus e como se fan.

########## Temporalización

Marzo:

########## 2. OBXECTIVOS DIDÁCTICOS

- - Ler, comprender e analizar un guión cinematográfico.
- - Recoñecer, explicar e usar un léxico amplo relacionado co cine.
- - Utilizar correctamente o infinitivo conxugado.

-124-